Narodna skupština
20140905

Druga stvar koja se tiče ovih zamerki koje smo izneli, na samu nejasnoću, suviše je široko postavljen princip ocenjivanja i onaj naročito problematičan stav koji se tiče razrešenja, a to je ugrožavanje ugleda ili ugrožavanje tajnosti funkcionisanja određenih državnih organa. To je vrlo široko postavljeno i evo, sada je došao i taj dan u Skupštini Srbije da se kolega Đukanović složio sa mnom i ja sa njim, da ne bude jednosmerno. To pokazuje da je suština u tome da to nije neki opozicioni politički kapric, već zaista predstavlja jedan problem koji može biti podvrgnut ozbiljnim zloupotrebama u našem političkom pravnom životu i životu uprave Republike Srbije.